Jorden vekselvirker med andre kloder i det [[ydre rum]], herunder [[Solen]] og [[Månen]]. I nutiden foretager Jorden et kredsløb om Solen for hver omkring 366,26 gange, den roterer om sin egen akse. Denne tidsperiode er et [[siderisk år]], som svarer til 365,26 dage i [[soltid]].<ref group=note>Antallet af dage i soltid er en mindre end antallet af sideriske dage, fordi Jordens omløb om Solen betyder, at planeten drejer en ekstra gang om sin akse.</ref> Jordens [[rotation]]sakse [[aksehældning|hælder]] 23,4° i forhold til det plan, som er [[ortogonal|vinkelret]] på dens [[omløbsplan (astronomi)|omløbsplan]],<ref name=yoder/> hvilket bevirker årstidsvariationer på planetens overflade med en periode på et [[tropisk år]] (365,24 dage i soltid). Jordens eneste [[måne|naturlige måne]], [[Månen]], som begyndte at kredse om den for omkring 4,53 milliarder år siden, fremkalder [[tidevand]] i oceanerne, stabiliserer aksehældningen og nedsætter langsomt planetens rotation. Et bombardement af [[komet]]er i Jordens tidlige historie spillede en rolle for oceanernes dannelse.<ref name=komet/> Senere forårsagede [[nedslagskrater|nedslag]] af [[asteroide]]r betydelige ændringer af omgivelser og betingelser på Jordens overflade.
Geologi